פו שייסטי

לונטרל דנל ויליאמס ג'וניור (באנגלית: Lontrell Denell Williams, Jr.; נולד ב-8 בנובמבר 1999), הידוע בשם הבמה פו שייסטי (Pooh Shiesty), הוא ראפר ופזמונאי אמריקאי.

ביוגרפיה
פו שייסטי החל את הקריירה שלו במרץ 2019, כשהוציא את סינגל הבכורה שלו, "Hell Night", בהשתתפות הראפר האמריקאי ביג30. לאחר צאתם של מספר סינגלים, שייסטי קיבל תשומת לב מהראפר האמריקאי גוצ'י מיין, שבסופו של דבר החתים אותו באפריל 2020 בחברת התקליטים שלו, 1017 רקורדס ובאטלנטיק רקורדס. ביוני 2020 הוציאו השניים את הסינגל המשותף "Still Remember", שסימן את העלייה הראשונית להכרה של שייסטי. שישה ימים לאחר מכן, הוציא את הסינגל "Monday to Sunday", בהשתתפות הראפרים האמריקאים ליל בייבי וביג30. כל שלושת הסינגלים נכללו באלבום האוסף של גוצ'י מיין, So Icy Summer, שכלל בחלקו הראשון שירים של מיין ובחלקו השני שירים של שאר הלייבל 1017 רקורדס.

ב-6 בנובמבר 2020 הוציא שייסטי את הסינגל "Back in Blood" בהשתתפות הראפר האמריקאי ליל דורק. השיר זכה להצלחה מסחרית רבה ואף הגיע למקום ה-13 במצעד הבילבורד הוט 100. ב-5 בפברואר 2021 יצא מיקסטייפ הבכורה שלו, בו נכלל השיר. המיקסטייפ הגיע היישר אל המקום הרביעי במצעד הבילבורד 200, עם 62,000 יחידות שקולות לאלבום בשבוע הראשון לצאתו. בשיאו, הגיע המיקסטייפ למקום השלישי.

דיסקוגרפיה

מיקסטייפים
 2021: Shiesty Season

קישורים חיצוניים

הערות שוליים

ראפרים אמריקאים
פזמונאים אמריקאים
אמני אטלנטיק רקורדס
אמנים אמריקאים הידועים בשם במה
אמריקאים שנולדו ב-1999